Official Journal L 033 , 11/02/1980 P. 0008 - 0012

Finnish special edition: Chapter 6 Volume 2 P. 0051

Greek special edition: Chapter 06 Volume 2 P. 0081

Swedish special edition: Chapter 6 Volume 2 P. 0051

Spanish special edition: Chapter 06 Volume 2 P. 0095

Portuguese special edition Chapter 06 Volume 2 P. 0095



Id-Direttiva Tal-Kunsill tal-21 ta’ Jannar 1980 dwar il-koordinazzjoni ta’ dispożizzjonijiet stabbiliti b’liġi, b’regolament jew b’azzjoni amministrattiva li għandhom x’jaqsmu mal-bidu u l-insegwiment ta’ l-attivitajiet tal-qwiebel (80/155/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikoli 49, 57 u 66 tiegħu, Wara li kkunsidra l-proposta mill-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi, skond l-Artikolu 57 tat-Trattat, id-dispożizzjonijiet stabbiliti bil-liġi, b’regolament jew b’azzjoni amministrattiva li jirrelataw mal-bidu u l-insegwiment ta’ l-attivitajiet tal-qwiebel għandhom jiġu kkoordinati; billi, huwa neċessarju, għal raġunijiet ta’ saħħa pubblika li l-Komunità tersaq lejn definizzjoni komuni tal-qasam ta’ l-attività tal-persuni professjonali kkonċernati u tat-taħriġ tagħhom; billi ma kienx maħsub mixtieq li għal dak l-iskop jiġi impost programm unifikat ta’ taħriġ għall-Istati Membri kollha; billi, għandhom, għall-kuntrarju jitħallew fl-ikbar libertà possibbli fl-organizzazzjoni tat-taħriġ; billi għalhekk l-aħjar soluzzjoni hija li jiġu stabbiliti standards minimi; Billi l-koordinazzjoni ta’ dawn l-attivitajiet, kif maħsuba b’din id-Direttiva, ma teskludix koordinazzjoni sussegwenti; Billi, safejn hu kkonċernat it-taħriġ, il-biċċa l-kbira ta’ l-Istati Membri fil-preżent ma jagħmlux distinzjoni bejn qwiebel li jsegwu l-attivitajiet tagħhom bħala persuni impjegati u dawk li jaħdmu għal rashom; billi għal din ir-raġuni jidher neċessarju li l-applikazzjoni ta’ din id-Direttiva tiġi estiża għall-qwiebel impjegati, ADOTTA DIN ID-DIRETTIVA: L-Artikolu 1 1. L-Istati Membri għandhom jagħmlu l-bidu u l-insegwiment ta’ attivitajiet tal-qwiebel taħt it-titoli msemmija fl-Artikolu 1 tad-Direttiva 80/154/KEE [4] kondizzjonali fuq il-pussess ta’ diploma, ċertifikat jew prova oħra ta’ kwalifiki formali fl-ostetrija kif elenkat fl-Artikolu 3 tad-Direttiva msemmija, li jiggarantixxu illi l-persuna kkonċernata tkun akkwistat tul il-perjodu kollu tat-taħriġ: (a) tagħrif adegwat dwar ix-xjenzi li fuqhom huma bbażati l-attivitajiet tal-qwiebel, b’mod partikolari l-ostetrija u l-ginekoloġija; (b) tagħrif adegwat dwar l-etika tal-professjoni u dwar il-leġislazzjoni professjonali; (ċ) tagħrif dettaljat dwar il-funzjonijiet bijoloġiċi, l-anatomija u l-fiżjoloġija fil-qasam ta’ l-ostetrija u tat-trabi ġodda, kif ukoll tagħrif dwar ir-relazzjoni bejn l-istat tas-saħħa u l-ambjent fiżiku u soċjali tal-bniedem, u dwar l-imġieba tiegħu; (d) esperjenza klinika adegwata minna istituzzjonijiet approvati taħt is-sorveljanza ta’ persunal kwalifikat fil-professjoni tal-qwiebel u fl-ostetrija; (e) fehma adegwata tat-taħriġ tal-persunal tas-saħħa u esperjenza ta’ xogħol ma’ dan il-persunal. 2. It-taħriġ imsemmi fil-paragrafu 1 għandu jinkludi: - jew kors full-time fl-ostetrija li jinkludi mill-inqas tliet snin ta’ studji prattiċi u teoretiċi, li l-ammissjoni għalih huwa soġġett għat-tkomplija ta’ mill-inqas l-ewwel 10 snin ta’ edukazzjoni ġenerali fi skola, - jew kors full-time fl-ostetrija ta’ mill-inqas 18-il xahar, li l-ammissjoni għalih huwa soġġett għall-pussess ta’ diploma, ċertifikat jew prova oħra ta’ kwalifiki formali ta’ infermiera responsabbli għall-kura ġenerali msemmija fl-Artikolu 3 tad-Direttiva 77/452/KEE [5]. 3. Il-kors fl-ostetrija previst fl-ewwel inċiż tal-paragrafu 2 għandu jkopri mill-inqas is-suġġetti tal-programm ta’ taħriġ stabbiliti fl-Anness. Il-kors previst fit-tieni inċiż tal-paragrafu 2 għandu jkopri mill-inqas is-suġġetti tal-programm ta’ taħriġ stabbiliti fl-Anness li ma ffurmawx parti minn kors ekwivalenti fit-taħriġ ta’ infermiera. 4. L-Istati Membri għandhom jassiguraw illi l-istituzzjoni li tħarreġ il-qwiebel tkun responsabbli mill-koordinazzjoni tat-teorija u l-prattika matul il-programm kollu. It-taħriġ teoretiku u prattiku msemmi fil-Parti A ta’ l-Anness għandu jkun bilanċjat u kkoordinat mat-taħriġ kliniku tal-qwiebel imsemmi fil-Parti B ta’ l-istess Anness hekk li t-tagħrif u l-esperjenza elenkati fil-paragrafu 1 jistgħu jinkisbu f’manjiera adegwata. L-istruzzjoni klinika għandha tieħu l-forma ta’ taħriġ fuq ix-xogħol taħt sorveljanza f’dipartimenti ta’ sptarijiet jew servizzi tas-saħħa oħrajn approvati mill-awtoritajiet jew mill-korpi kompetenti. Bħala parti minn dan it-taħriġ, il-qwiebel studenti għandhom jipparteċipaw fl-attivitajiet tad-dipartimenti kkonċernati safejn u sakemm dawk l-attivitajiet jikkontribwixxu għat-taħriġ tagħhom. Għandhom jiġu mgħallma r-responsabbiltajiet involuti fl-attivitajiet tal-qwiebel. L-Artikolu 2 Wara eżami perjodiku tar-riżultati tal-korsijiet varji ta’ taħriġ previsti fl-Artikolu 1(2), il-Kummissjoni għandha tagħmel l-ewwel rapport tagħha lill Kunsill sitt snin wara n-notifika ta’ din id-Direttiva. L-eżami msemmi għandu jitwettaq bl-assistenza tal-Kumitat Konsultattiv dwar it-Taħriġ tal-Qwiebel. Fid-dawl tar-riżultati ta’ dan l-eżami, il-Kummissjoni għandha tressaq proposti għal emendi mmirati li jallinjaw il-kriterji minimi stabbiliti fil-korsijiet ta’ taħriġ imsemmija skond il-kondizzjonijiet preskritti fl-ewwel subinċiż ta’ l-ewwel inċiż u fit-tieni inċiż ta’ l-Artikolu 2(1) tad-Direttiva 80/154/KEE. Il-Kunsill għandu jaġixxi minnufih fuq dawn il-proposti. L-Artikolu 3 Minkejja l-Artikolu 1, l-Istati Membri jistgħu jippermettu taħriġ part-time taħt kondizzjonijiet approvati mill-awtoritajiet nazzjonali kompetenti. Il-perjodu totali ta’ taħriġ part-time ma jistax ikun inqas minn dak ta’ taħriġ full-time. L-istandard stabbilit tat-taħriġ ma jistax jiġi mfixkel minn natura part-time tiegħu. L-Artikolu 4 L-Istati Membri għandhom jassiguraw illi l-qwiebel ikunu mill-inqas intitolati li jibdew u jsegwu l-attivitajiet li ġejjin: 1. li jipprovdu tagħrif sod u pariri dwar l-ippjanar tal-familja; 2. li jagħmlu dijanjosi tat-tqala u jagħmlu monitoraġġ ta’ tqala normali; li jsegwu l-eżamijiet neċessarji għall-monitoraġġ ta’ l-iżvilupp tat-tqala normali; 3. li jippreskrivu jew jagħtu pariri dwar l-eżamijiet neċessarji għad-dijanjosi l-iktar kmieni possibbli ta’ tqala fir-riskju; 4. li jipprovdu programm ta’ preparazzjoni għall-ġenituri u preparazzjoni kompleta dwar il-ħlas inklużi pariri dwar l-iġjene u n-nutrizzjoni; 5. li jieħdu ħsieb u jassistu lill-omm waqt il-ħlas u li jagħmlu monitoraġġ tal-kondizzjoni tal-fetu fl-utru bil-mezzi kliniċi u tekniċi approprjati; 6. li jamministraw ħlas spontanju inkluż meta meħtieġ episjotomija u f’każijiet urgenti ħlas bil-qsim; 7. li jagħrfu s-sinjali ta’ twissija ta’ anormalitajiet fl-omm jew fit-tarbija li jeħtieġu li jiġi infurmat tabib u li jassistu lil dan ta’ l-aħħar meta xieraq; li jieħdu l-miżuri neċessarji ta’ emerġenza fl-assenza ta’ tabib, b’mod partikolari fit-tneħħija bl-idejn tal-plaċenta, possibbilment segwita b’eżami manwali ta’ l-utru; 8. li jeżaminaw u jieħdu ħsieb it-tarbija tat-twelid; li jieħdu l-inizjattivi kollha meħtieġa li huma neċessarji f’każ ta’ bżonn u li jsegwu meta neċessarju risuxxitazzjoni immedjata; 9. li jieħdu ħsieb u jagħmlu monitoraġġ tal-progress ta’ l-omm fil-perjodu wara l-ħlas u li jagħtu l-pariri kollha neċessarji lill-omm dwar il-kura tat-tarbija biex jgħinuha tassigura l-progress ottimu tat-tarbija tat-twelid; 10. li jsegwu t-trattament preskritt minn tabib; 11. li jżommu r-reġistri kollha neċessarji. L-Artikolu 5 Din id-Direttiva għandha tapplika wkoll għaċ-ċittadini ta’ Stati Membri li, skond ir-Regolament tal-Kunsill (KEE) Nru 1612/68 tal-15 ta’ Ottubru 1968 dwar il-libertà ta’ moviment tal-ħaddiema fil-Komunità [6], qegħdin isegwu jew sejrin isegwu, bħala persuni impjegati, waħda mill-attivitajiet imsemmija fl-Artikolu 1 tad-Direttiva 80/154/KEE. L-Artikolu 6 1. L-Istati Membri għandhom jieħdu l-miżuri kollha neċessarji biex jikkonformaw ma’ din id-Direttiva fi żmien tliet snin min-notifika tagħha u għandhom minnufih jgħarrfu lill-Kummissjoni bihom. 2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenija tal-liġi nazzjonali li huma jadottaw fil-qasam kopert minn din id-Direttiva. Artikolu 7 Meta Stat Membru jiltaqa’ ma’ diffikultajiet maġġuri f’ċerti oqsma fl-applikazzjoni ta’ din id-Direttiva, il-Kummissjoni għandha teżamina dawn id-diffikultajiet flimkien ma’ dak l-Istat Membru u għandha titlob l-opinjoni tal-Kumitat ta’ l-Uffiċjali Anzjani dwar is-Saħħa Pubblika stabbilit taħt id-Deċiżjoni 75/365/KEE [7], kif l-aħħar emendat bid-Deċiżjoni 80/157/KEE [8]. Meta neċessarju, l-Kummissjoni għandha tissottometti proposti approprjati lill-Kunsill. L-Artikolu 8 Mhux iktar tard minn sitt snin wara n-notifika ta’ din id-Direttiva, il-Kunsill, waqt li jaġixxi fuq proposta mill-Kummissjoni, u wara li jkun talab l-opinjoni tal-Kumitat Konsultattiv, għandu jiddeċiedi jekk id-deroga prevista fit-tielet punt fil-Parti B ta’ l-Anness għandhiex tiġi irtirata jew il-kamp ta’ l-applikazzjoni tagħha mnaqqsa. L-Artikolu 9 Din id-Direttiva hija indirizzata lill-Istati Membri. Magħmula fi Brussel, fil-21 ta’ Jannar 1980. Għall-Kunsill Il-President G. Marcora [1] ĠU C 18, tat-12.2.1970, p. 1. [2] ĠU C 101, ta’ l-4.8.1970, p. 26. [3] ĠU C 146, tal-11.12.1970, p. 17. [4] ĠU L 33, tal-21.1.1980, p. 1. [5] ĠU L 176, tal-15.7.1977, p. 1. [6] ĠU L 257, tad-19.10.1968, p. 2. [7] ĠU L 167, tat-30.6.1975, p. 19. [8] ĠU L 33, tal-21.1.1980, p. 1. -------------------------------------------------- L-ANNESS PROGRAMM TA’ TAĦRIĠ GĦALL-QWIEBEL Il-programm ta’ taħriġ għall-ksib ta’ diploma, ċertifikat jew prova oħra ta’ kwalifiki formali fl-ostetrija jikkonsisti fiż-żewġ partijiet li ġejjin: A. ISTRUZZJONI TEORETIKA U TEKNIKA (a) Suġġetti ġenerali 1. Anatomija u fiżjoloġija bażiċi 2. Patoloġija bażika 3. Batterjoloġija, viroloġija u parasitoloġija bażiċi 4. Bijofiżika, bijokimika u radjoloġija bażiċi 5. Pedjatrija, b’referenza partikolari għal trabi tat-twelid 6. Iġjene, edukazzjoni dwar is-saħħa, mediċina preventiva, dijanjosi bikrija tal-mard 7. Nutrizzjoni u djetetika, b’referenza partikolari għan-nisa, it-trabi tat-twelid u t-trabi żgħar 8. Soċjoloġija basika u kwistjonijiet soċjo-mediċi basiċi 9. Farmakoloġija bażika 10. Psikoloġija 11. Prinċipji u metodi ta’ tagħlim 12. Leġislazzjoni soċjali u dwar is-saħħa u l-organizzazzjoni tas-saħħa 13. Etika professjonali u leġislazzjoni professjonali 14. Edukazzjoni sesswali u l-ippjanar tal-familja 15. Protezzjoni legali ta’ l-omm u t-tarbija (b) Suġġetti speċifiċi għall-attivitajiet tal-qwiebel 1. Anatomija u l-fiżjoloġija 2. Embrijoloġija u żvilupp tal-fetu 3. Tqala, ħlas u pweperju 4. Ginekoloġija u patoloġija ostetrika 5. Preparazzjoni għat-twelid u għall-ġenituri, inklużi aspetti psikoloġiċi 6. Preparazzjoni għall-ħlas (inkluż it-tagħrif dwar u l-użu tat-tagħmir tekniku ta’ l-ostetrija) 7. Analġesija, anestesija u risuxxitazzjoni 8. Fiżjoloġija u l-patoloġija tat-tarbija tat-twelid 9. Kura u s-sorveljanza tat-tarbija tat-twelid 10. Fatturi psikoloġiċi u soċjali B. IT-TAĦRIĠ PRATTIKU U KLINIKU Dan it-taħriġ għandu jingħata taħt sorveljanza approprjata: 1. Għoti ta’ pariri lil nisa tqal, li jinvolvi mill-inqas 100 eżami ta’ qabel il-ħlas 2. Sorveljanza u l-kura ta’ mill-inqas 40 mara tqila 3. Kondotta mill-istudent/a ta’ mill-inqas 40 ħlas; meta dan in-numru ma jistax jintlaħaq minħabba n-nuqqas ta’ disponibbiltà ta’ nisa fi ħlas, jista’ jitnaqqas għal minimu ta’ 30, sakemm l-istudent/a j/tassisti f’20 ħlas ieħor. 4. Assistenza fi ħlas wieħed jew tnejn bil-qsim. 5. Esperjenza ta’ episjotomija u inizjazzjoni fil-ħjata tal-ponti (is-sutura) 6. Sorveljanza u l-kura ta’ 40 mara tqila f’riskju 7. Mill-inqas 100 eżami ta’ wara t-twelid u eżamijiet ta’ trabi normali tat-twelid 8. Sorveljanza u l-kura ta’ l-ommijiet u t-trabi tat-twelid, inklużi trabi li jkunu twieldu qabel iż-żmien, wara ż-żmien, taħt il-piż jew morda 9. Kura ta’ każijiet patoloġiċi fl-oqsma tal-ginekoloġija u l-ostetrija, u l-mard tat-trabi tat-twelid u tat-trabi żgħar 10. Introduzzjoni fil-kura ta’ każijiet ġenerali patoloġiċi fil-mediċina u l-kirurġija. --------------------------------------------------